দক্ষিণ দ্বীপের ভূগোল

thumb|right|১২ জুন ২০০৬ সালে নিউজিল্যান্ডের উপর দিয়ে একটি শক্তিশালী শীতকালীন ঝড় বয়ে যাওয়ার পর দক্ষিণ দ্বীপের বাস্তব উপগ্রহচিত্র

thumb|right|ওহাউ হ্রদ

[thumb|right|[আওরাকি / কুক পর্বত, নিউজিল্যান্ডের সর্বোচ্চ পর্বত]]

**[[দক্ষিণ দ্বীপ]]**  আয়তন নিয়ে গঠিত নিউজিল্যান্ডের বৃহত্তম ভূখণ্ড। এখানে নিউজিল্যান্ডের মোট জনসংখ্যার প্রায় এক-চতুর্থাংশ বাস করে এবং এটি বিশ্বের দ্বাদশ বৃহত্তম দ্বীপ। দ্বীপটির পুরো দৈর্ঘ্য জুড়ে রয়েছে দক্ষিণ আল্পস পর্বতমালা যার সর্বোচ্চ শৃঙ্গ হলো  উচ্চতার আওরাকি / কুক পর্বত। এর ফলে এটি উচ্চতম শৃঙ্গের দিক থেকে বিশ্বের নবম দ্বীপ হিসেবে পরিচিত। উত্তর-পূর্বে রয়েছে উঁচু কাইকোউরা পর্বতমালা। দক্ষিণ দ্বীপে -এর বেশি উচ্চতার মোট আঠারোটি শৃঙ্গ রয়েছে। দ্বীপটির পূর্বাংশে অবস্থিত ক্যান্টারবেরি সমভূমি এবং পশ্চিম উপকূল পরিচিত তার খাড়া ও দুর্গম উপকূলরেখার জন্য। যেমন ফিওর্ডল্যান্ড অঞ্চল, বিস্তৃত দেশীয় অরণ্য এবং ফক্স ও ফ্রান্‌ৎস জোসেফ হিমবাহ। দক্ষিণ দ্বীপের নাটকীয় প্রাকৃতিক দৃশ্য একে বহু চলচ্চিত্র নির্মাণের জনপ্রিয় স্থান করে তুলেছে যার মধ্যে রয়েছে দ্য লর্ড অব দ্য রিংস এবং *[[দ্য ক্রনিকলস অব নার্নিয়া: দ্য লায়ন, দ্য উইচ অ্যান্ড দ্য ওয়ার্ডরোব]]*। দ্বীপটি অক্ষাংশের দিক থেকে তাসমানিয়া (অস্ট্রেলিয়ার মূল ভূখণ্ডের দক্ষিণে অবস্থিত একটি দ্বীপ) এবং দক্ষিণ আমেরিকার পাতাগোনিয় অঞ্চলের কিছু অংশের সঙ্গে প্রায় সমান অক্ষাংশে অবস্থিত।

## ভূতত্ত্ব ও ভূমিকম্প

২০১০ সালের ৪ সেপ্টেম্বর দক্ষিণ দ্বীপে ৭.১ মাত্রার একটি ভূমিকম্প আঘাত হানে যার ফলে ব্যাপক ক্ষয়ক্ষতি, একাধিক বিদ্যুৎ বিভ্রাট এবং বহু আফটারশকের খবর পাওয়া যায়। সাড়ে পাঁচ মাস পর, ২২ ফেব্রুয়ারি ২০১১ সালের ক্রাইস্টচার্চ ভূমিকম্পে ৬.৩ মাত্রার আরেকটি ভূমিকম্প ক্রাইস্টচার্চে আরও বেশি ক্ষয়ক্ষতি ঘটায় এবং এতে ১৮১ জনের মৃত্যু হয়। এই ভূমিকম্পটি মধ্যাহ্নভোজের সময়ের কাছাকাছি আঘাত হানে এবং এর কেন্দ্র ছিল লিটেলটনের আরও নিকটে ও আগের ভূমিকম্পের তুলনায় কম গভীরতায় যার ফলে ব্যাপক ক্ষয়ক্ষতি ঘটে।

আল্পাইন ফল্ট দক্ষিণ দ্বীপের অধিকাংশ অংশ জুড়ে বিস্তৃত। এই ফল্টে সর্বশেষ বড় ভূমিকম্প সংঘটিত হয় ১৭১৭ সালে, এবং ধারণা করা হয় যে আগামী পঞ্চাশ বছরের মধ্যে সেখানে আরেকটি বড় ভূমিকম্প সংঘটিত হতে পারে। অতীতেও আল্পাইন ফল্টে ভূমিকম্প সংঘটিত হয়েছে।

## জলবায়ু

দক্ষিণ দ্বীপের জলবায়ু প্রধানত নাতিশীতোষ্ণ। দক্ষিণ দ্বীপের গড় তাপমাত্রা । জানুয়ারি ও ফেব্রুয়ারি সবচেয়ে উষ্ণ মাস, আর জুলাই সবচেয়ে শীতল। ঐতিহাসিক সর্বোচ্চ ও সর্বনিম্ন তাপমাত্রা রেকর্ড হয়েছে ক্যান্টারবেরি অঞ্চলের রাঙ্গিওরায়ে  এবং ওটাগো অঞ্চলের ওফিরে ।

বিভিন্ন অঞ্চলে জলবায়ুর অবস্থা তীব্রভাবে ভিন্ন। পশ্চিম উপকূলে অত্যন্ত আর্দ্র থেকে শুরু করে অভ্যন্তরীণ ক্যান্টারবেরির ম্যাকেঞ্জি বেসিনে অর্ধ-শুষ্ক পর্যন্ত। অধিকাংশ এলাকায় বার্ষিক বৃষ্টিপাত  এর মধ্যে থাকে; পশ্চিম উপকূলে বৃষ্টিপাত সর্বাধিক এবং পূর্ব উপকূলে সর্বনিম্ন, বিশেষত ক্যান্টারবেরি সমভূমিতে ক্রাইস্টচার্চ সবচেয়ে শুষ্ক শহর যেখানে বছরে প্রায়  বৃষ্টি হয়, আর ইনভারকারগিল সবচেয়ে আর্দ্র শহর যেখানে বছরে প্রায়  বৃষ্টি হয়। দক্ষিণ দ্বীপের দক্ষিণ ও দক্ষিণ-পশ্চিম অংশে তুলনামূলকভাবে শীতল ও মেঘাচ্ছন্ন জলবায়ু বিরাজ করে এবং বছরে প্রায় ১,৪০০–১,৬০০ ঘণ্টা রৌদ্রোজ্জ্বল সময় থাকে; অপরদিকে উত্তর ও উত্তর-পূর্ব অংশগুলো সবচেয়ে বেশি সূর্যালোকপ্রাপ্ত এলাকা। যেখানে বছরে প্রায় ২,৪০০–২,৫০০ ঘণ্টা সূর্যালোক পাওয়া যায়।

### জলবায়ু উপাত্ত

### জলবায়ু পরিবর্তন

## প্রাকৃতিক ভৌগোলিক বৈশিষ্ট্য

### সমুদ্রের খাঁড়ি

[thumb|[ফিওর্ডল্যান্ড জাতীয় উদ্যান]]

দক্ষিণ দ্বীপে মোট ১৫টি নামকরণ করা সামুদ্রিক সমুদ্রের খাঁড়ি রয়েছে। এগুলোর সবই দ্বীপটির দক্ষিণ-পশ্চিম অংশে অবস্থিত যা ফিওর্ডল্যান্ড নামে পরিচিত একটি পার্বত্য অঞ্চল। নিউজিল্যান্ডে ‘fjord’ শব্দটির বদলে ‘fiord’ বানানটি ব্যবহৃত হয়। তবে এসব সামুদ্রিক সমুদ্রের খাঁড়ির প্রতিটির নামেই সাউন্ড শব্দটি যুক্ত রয়েছে।

ফিয়র্ডল্যান্ড ও ওটাগো অঞ্চলের বেশ কয়েকটি হ্রদও হিমবাহ উপত্যকা পূর্ণ করে গঠিত হয়েছে। তে আনাউ হ্রদের পশ্চিম দিকে তিনটি শাখা রয়েছে যেগুলো প্রকৃতপক্ষে সমুদ্রের খাঁড়ি (এবং সেভাবেই নামকরণ করা হয়েছে)। মিলফোর্ড সাউন্ড / পিওপিওতাহির উত্তরে অবস্থিত ম্যাককেরো হ্রদ/ ওয়াকাটিপু ওয়াইটাই একটি সমুদ্রের খাঁড়ি যার মুখ পলি জমে প্রায় বন্ধ হয়ে গেছে। ওয়াকাটিপু হ্রদ একটি বড় হিমবাহ উপত্যকা পূর্ণ করে রয়েছে। একইভাবে ফিয়র্ডল্যান্ডের একেবারে দক্ষিণে অবস্থিত হাকাপোয়া, পোটেরিটেরি, মনোওয়াই এবং হাউরোকো হ্রদও হিমবাহ উপত্যকায় গঠিত। মানাপুরি হ্রদের পশ্চিম, উত্তর ও দক্ষিণ দিকের শাখাগুলো সমুদ্রের খাঁড়ি আকৃতির।

দক্ষিণ দ্বীপের উত্তর প্রান্তে উপকূলরেখার ভেতরে গভীরভাবে প্রবেশ করা একাধিক উপসাগরের সমষ্টিকে মার্লবোরো সাউন্ডস বলা হয়। প্রকৃতপক্ষে এগুলো রিয়াঅর্থাৎ ডুবে যাওয়া নদী উপত্যকা।

### হিমবাহ

[right|thumb|[ফ্রাঞ্জ জোসেফ হিমবাহ]]

নিউজিল্যান্ডের অধিকাংশ হিমবাহ দক্ষিণ দ্বীপে অবস্থিত। এগুলো সাধারণত দক্ষিণ আল্পস পর্বতমালায়, মেইন ডিভাইডের কাছাকাছি এলাকায় দেখা যায়।

১৯৮০-এর দশকে দক্ষিণ দ্বীপের হিমবাহগুলোর একটি তালিকা প্রস্তুত করা হয়। সেই তালিকা অনুযায়ী, অন্তত  আয়তনের প্রায় ৩,১৫৫টি হিমবাহ সেখানে ছিল। এর মধ্যে প্রায় এক-ষষ্ঠাংশ হিমবাহের আয়তন ছিল ১০ হেক্টরেরও বেশি। এসব বড় হিমবাহের মধ্যে পশ্চিম উপকূলে অবস্থিত ফক্স ও ফ্রাঞ্জ জোসেফ হিমবাহ উল্লেখযোগ্য। পাশাপাশি পূর্ব দিকে রয়েছে হাউপাপা / তাসমান, হুকার, মুলার এবং মারচিসন হিমবাহ।

### হ্রদ

[right|thumb|[হাউরোকো হ্রদ]]

নিউজিল্যান্ডে এক হেক্টরের বেশি পৃষ্ঠতল আয়তনবিশিষ্ট প্রায় ৩,৮২০টি হ্রদ রয়েছে। গত প্রায় ২০ লাখ বছরের বিভিন্ন হিমযুগে দক্ষিণ দ্বীপের উঁচু অঞ্চলের বড় অংশ বরফে ঢাকা ছিল। অগ্রসরমান হিমবাহগুলো খাড়া পার্শ্ববিশিষ্ট বড় উপত্যকা ক্ষয় করে তৈরি করে। একই সঙ্গে তারা গ্রাবরেখা অর্থাৎ পাথর ও মাটির স্তূপ বহন করে এনে জমা করত যা অনেক সময় প্রাকৃতিক বাঁধের মতো কাজ করত। পরে হিমবাহগুলো পিছু হটলে এসব এলাকায় গর্ত বা অববাহিকা থেকে যায় যা ধীরে ধীরে পানিতে ভরে হ্রদে পরিণত হয়।

ওয়াইতাকি ও ক্লুথা / মাতাউ নদীর উজান অঞ্চলের অধিকাংশ হিমবাহজাত হ্রদের পানির স্তর বিদ্যুৎ উৎপাদনের জন্য নিয়ন্ত্রিত হয়। দক্ষিণ ক্যান্টারবেরি ও কেন্দ্রীয় ওটাগো অঞ্চলে জলবিদ্যুৎ জলাধার খুবই সাধারণ। এর মধ্যে সবচেয়ে বড় হলো ওয়াইতাকি নদীর ওপর অবস্থিত বেনমোর হ্রদ।

দক্ষিণ দ্বীপে নিউজিল্যান্ডের ১০টি বৃহত্তম হ্রদের মধ্যে ৮টিই অবস্থিত। এগুলো হিমবাহের ক্রিয়ায় গঠিত হয়েছে এবং এর মধ্যে ওয়াকাটিপু হ্রদ, টেকাপো হ্রদ ও মানাপুরি হ্রদ উল্লেখযোগ্য। সবচেয়ে গভীর হ্রদটি (৪৬২ মিটার) হলো হাউরোকো হ্রদ যা পশ্চিম সাউথল্যান্ড অঞ্চলে অবস্থিত। এটি বিশ্বের ১৬তম গভীরতম হ্রদ।

কয়েক মিলিয়ন বছর আগে কেন্দ্রীয় ওটাগো অঞ্চলে মানুহেরিকিয়া নামে একটি বিশাল হ্রদ ছিল। সময়ের সঙ্গে সঙ্গে এটি কাদামাটি দিয়ে ভরে যায়। সেখানে মাছ ও কুমিরের জীবাশ্মও পাওয়া গেছে।

### আগ্নেয়গিরি

[thumb|right|[ব্যাংকস উপদ্বীপ প্রায় বৃত্তাকার যেখানে বহু উপসাগর ও দুটি গভীর বন্দর রয়েছে]]

দক্ষিণ দ্বীপে মোট চারটি নিষ্ক্রিয় আগ্নেয়গিরি রয়েছে। সবগুলোই দ্বীপটির পূর্ব উপকূলে অবস্থিত।

এই আগ্নেয়গিরিগত ভূ-রূপগুলোর মধ্যে সবচেয়ে উল্লেখযোগ্য হলো ব্যাংকস উপদ্বীপ। ভূতাত্ত্বিকভাবে, এই উপদ্বীপটি দুটি বৃহৎ শিল্ড আগ্নেয়গিরির ক্ষয়প্রাপ্ত অবশেষ নিয়ে গঠিত। প্রথমে লিটেলটন, পরে আকারোয়া আগ্নেয়গিরির সৃষ্টি হয়। প্রায় ১ কোটি ১০ লাখ থেকে ৮০ লাখ বছর আগে (মায়োসিন যুগে) মহাদেশীয় ভূত্বকের ওপর অন্তঃপ্লেট আগ্নেয়ক্রিয়ার ফলে এগুলোর উৎপত্তি ঘটে। সে সময় উপদ্বীপটি ছিল সমুদ্রের বাইরে অবস্থিত দ্বীপসমূহের একটি গুচ্ছ, এবং আগ্নেয়গিরিগুলোর উচ্চতা সমুদ্রপৃষ্ঠ থেকে প্রায় ১,৫০০ মিটার পর্যন্ত পৌঁছেছিল। এই দুটি প্রধান গহ্বর থেকেই লিটেলটন / হোয়াকারাউপো ও আকারোয়া বন্দর গঠিত হয়েছে।

ক্যান্টারবুরি সমভূমি গঠিত হয়েছে দক্ষিণ আল্পস পর্বতমালার ক্ষয়ের ফলে। এই পর্বতমালাটি ইন্দো-অস্ট্রেলীয় ও প্রশান্ত মহাসাগর টেকটোনিক প্লেটের সংঘর্ষে সৃষ্টি হওয়া একটি বিস্তৃত ও উচ্চ পর্বতশ্রেণি। একই সঙ্গে বড় বড় বহুধারী নদীর মাধ্যমে গঠিত পলল শাখা এই সমভূমি সৃষ্টিতে ভূমিকা রেখেছে। ব্যাংকস উপদ্বীপের পাহাড়ি উপ-অঞ্চলের সঙ্গে মিলিত হওয়ার স্থানে এই সমভূমি সবচেয়ে প্রশস্ত। উপদ্বীপের উত্তর ও পশ্চিম ঢালজুড়ে লেস নামে পরিচিত সূক্ষ্ম ও অস্থিতিশীল পলির একটি স্তর রয়েছে যা সমভূমির ওপর দিয়ে বয়ে যাওয়া শক্তিশালী ফ্যোন বায়ু দ্বারা জমা হয়েছে। লিটেলটন হারবার / হোয়াকারাউপো ও ক্রাইস্টচার্চ শহরের মধ্যবর্তী গহ্বরপ্রাচীরের অংশটি পোর্ট হিলস নামে পরিচিত।

ওটাগো হারবার গঠিত হয়েছে একটি বিশাল শিল্ড আগ্নেয়গিরির ডুবে যাওয়া অবশেষ থেকে। যার কেন্দ্র ছিল বর্তমান পোর্ট চালার্স শহরের কাছাকাছি। এই সহিংস আগ্নেয় উৎপত্তির চিহ্ন আশপাশের পাহাড়ে থাকা ব্যাসাল্ট শিলায় স্পষ্টভাবে দেখা যায়। প্রায় ১ কোটি বছর আগে আগ্নেয় উদ্গীরণের শেষ ধাপের সমাপ্তি ঘটে যার ফলে স্পষ্টভাবে দৃশ্যমান কারগিল পর্বত শৃঙ্গটি রয়ে যায়।

তিমারু শহরটি গড়ে উঠেছে নিষ্ক্রিয় ভয়াবহ পর্বত বা হরিবল পর্বত আগ্নেয়গিরির লাভা প্রবাহ থেকে সৃষ্ট ঢেউখেলানো পাহাড়ের ওপর। এই আগ্নেয়গিরিটি শেষবার বহু হাজার বছর আগে উদ্গীরিত হয়েছিল।

### তে ওয়াহিপৌনামু বিশ্ব ঐতিহ্য এলাকা

তে ওয়াহিপৌনামু (মাওরি ভাষায় এর অর্থ সবুজ পাথরবা পাউনামুয়ের স্থান) দক্ষিণ দ্বীপের দক্ষিণ-পশ্চিম কোণে অবস্থিত একটি বিশ্ব ঐতিহ্য এলাকা।

১৯৯০ সালে এটি বিশ্ব ঐতিহ্য তালিকায় অন্তর্ভুক্ত হয়। এর আয়তন প্রায় । এই অঞ্চলের অন্তর্ভুক্ত রয়েছে আওরাকি / মাউন্ট কুক জাতীয় উদ্যান , ফিয়র্ডল্যান্ড জাতীয় উদ্যান , মাউন্ট অ্যাসপায়ারিং এবং ওয়েস্টল্যান্ড তাই পাউটিনি জাতীয় উদ্যান।

ধারণা করা হয়, এখানে প্রাচীন গন্ডোয়ানা অঞ্চলে বিদ্যমান উদ্ভিদকুল ও প্রাণীকুলের কিছু সেরা আধুনিক প্রতিনিধি সংরক্ষিত রয়েছে। এই কারণগুলোর একটি হিসেবেই এলাকাটিকে বিশ্ব ঐতিহ্য এলাকা হিসেবে তালিকাভুক্ত করা হয়েছে।

## সংরক্ষিত এলাকা

### বন উদ্যান

[thumb|right|[ব্রোকেন রিভার স্কি এলাকা ক্রেইগিবার্ন ফরেস্ট উদ্যানে অবস্থিত]]

দক্ষিণ দ্বীপে মোট ছয়টি বন উদ্যান রয়েছে যেগুলো সরকারি জমিতে অবস্থিত এবং নিউজিল্যান্ড সংরক্ষণ বিভাগ দ্বারা পরিচালিত।
; ক্যাটলিনস ফরেস্ট পার্ক : সাউথল্যান্ড অঞ্চলে অবস্থিত।
; ক্রেইগিবার্ন ফরেস্ট পার্ক : ক্যান্টারবুরি অঞ্চলে অবস্থিত। এর সীমানার একাংশ স্টেট হাইওয়ে ৭৩-এর পাশে এবং এটি দক্ষিণ আল্পসের পূর্ব প্রান্তসংলগ্ন। ব্রোকেন রিভার স্কি এলাকা ও ক্রেইগিবার্ন ভ্যালি স্কি এলাকা এই উদ্যানের মধ্যেই অবস্থিত। পূর্বে নিউজিল্যান্ড ফরেস্ট সার্ভিস এই এলাকাটি পরীক্ষামূলক বনায়নের জন্য ব্যবহার করত এবং বর্তমানে এখানে পরিবেশগত সমস্যা হিসেবে বন্য কনিফার বিস্তারের সমস্যা দেখা দিয়েছে।
; হ্যানমার ফরেস্ট পার্ক : ক্যান্টারবুরি অঞ্চলে অবস্থিত।
; লেক সামনার ফরেস্ট পার্ক : ক্যান্টারবুরি অঞ্চলে অবস্থিত।
; মাউন্ট রিচমন্ড ফরেস্ট পার্ক : মার্লবরো অঞ্চলে অবস্থিত।
; ভিক্টোরিয়া ফরেস্ট পার্ক : ওয়েস্ট কোস্ট অঞ্চলে অবস্থিত।

### জাতীয় উদ্যান

[thumb|right|[এবল টাসমান জাতীয় উদ্যান]]

thumb|right|পাপারোয়া জাতীয় উদ্যানের বিখ্যাত ‘‘প্যানকেক রকস’’

দক্ষিণ দ্বীপে জাতীয় উদ্যান আইন ১৯৮০ (জাতীয় উদ্যান আইন ১৯৮০ (নিউজিল্যান্ড)) অনুযায়ী প্রতিষ্ঠিত মোট দশটি জাতীয় উদ্যান রয়েছে যেগুলো নিউজিল্যান্ড সংরক্ষণ বিভাগ দ্বারা পরিচালিত।

উত্তর থেকে দক্ষিণ ক্রমানুসারে জাতীয় উদ্যানগুলো হলো—
; কাহুরাঙ্গি জাতীয় উদ্যান : (৪,৫২০&nbsp;কিমি২, প্রতিষ্ঠিত ১৯৯৬) দক্ষিণ দ্বীপের উত্তর-পশ্চিম অংশে অবস্থিত। দুর্গম ও মনোরম ভূপ্রকৃতি নিয়ে গঠিত এই উদ্যানে হিফি ট্র্যাক অন্তর্ভুক্ত। এখানে প্রাচীন ভূমিরূপ এবং স্বতন্ত্র উদ্ভিদ ও প্রাণীজগৎ দেখা যায়। এটি নিউজিল্যান্ডের দ্বিতীয় বৃহত্তম জাতীয় উদ্যান।
; এবল টাসমান জাতীয় উদ্যান : (২২৫&nbsp;কিমি২, প্রতিষ্ঠিত ১৯৪২) তাসমান উপসাগর / তে তাই-ও-আওরেরে উপকূলে সোনালি বালুর সৈকত ও বহু জোয়ারভাটার খাঁড়ি রয়েছে। এটি নিউজিল্যান্ডের সবচেয়ে ছোট জাতীয় উদ্যান।
; নেলসন লেকস জাতীয় উদ্যান : (১,০১৮&nbsp;কিমি২, প্রতিষ্ঠিত ১৯৫৬) নেলসন অঞ্চলের একটি দুর্গম পার্বত্য এলাকা। এটি লেক রোটোইতি ও লেক রোটোরোয়াের বনবেষ্টিত তীর থেকে দক্ষিণ দিকে লুইস পাস জাতীয় সংরক্ষিত এলাকা পর্যন্ত বিস্তৃত।
; পাপারোয়া জাতীয় উদ্যান : (৩০৬&nbsp;কিমি২, প্রতিষ্ঠিত ১৯৮৭) ওয়েস্টপোর্ট ও গ্রেমাউথের মধ্যবর্তী ওয়েস্ট কোস্ট অঞ্চলে অবস্থিত। এখানে পুনাকাইকি এলাকার বিখ্যাত প্যানকেক রকস রয়েছে।
; আর্থারস পাস জাতীয় উদ্যান : (১,১৪৪&nbsp;কিমি২, প্রতিষ্ঠিত ১৯২৯) দক্ষিণ আল্পসের প্রধান বিভাজিকা বরাবর বিস্তৃত একটি দুর্গম পার্বত্য এলাকা।
; ওয়েস্টল্যান্ড তাই পাউতিনি জাতীয় উদ্যান : (১,১৭৫&nbsp;কিমি২, প্রতিষ্ঠিত ১৯৬০) দক্ষিণ আল্পসের সর্বোচ্চ শৃঙ্গ থেকে শুরু করে দুর্গম উপকূল পর্যন্ত বিস্তৃত। এখানে হিমবাহ, মনোরম হ্রদ, ঘন বৃষ্টিবন এবং উপকূলবর্তী পুরনো স্বর্ণখনন শহরের ধ্বংসাবশেষ রয়েছে।
; আওরাকি / মাউন্ট কুক জাতীয় উদ্যান : (৭০৭&nbsp;কিমি২, প্রতিষ্ঠিত ১৯৫৩) একটি আল্পাইন জাতীয় উদ্যান। এখানে নিউজিল্যান্ডের সর্বোচ্চ পর্বত আওরাকি / মাউন্ট কুক (৩,৭৫৪&nbsp;মিটার) এবং দীর্ঘতম হিমবাহ হাউপাপা / তাসমান হিমবাহ (২৯&nbsp;কিমি) অবস্থিত। এটি পর্বতারোহণ, স্কি ভ্রমণ ও দর্শনীয় উড্ডয়নের জন্য বিখ্যাত। আওরাকি / মাউন্ট কুক ও ওয়েস্টল্যান্ড তাই পাউতিনি জাতীয় উদ্যান একত্রে বিশ্ব ঐতিহ্যবাহী স্থান হিসেবে ঘোষিত।
; মাউন্ট অ্যাসপায়ারিং জাতীয় উদ্যান : (৩,৫৫৫&nbsp;কিমি২, প্রতিষ্ঠিত ১৯৬৪) মাউন্ট অ্যাসপায়ারিং / তিতিতিয়া (৩,০৩৬&nbsp;মিটার)-কে কেন্দ্র করে গঠিত হিমবাহবেষ্টিত পার্বত্য ভূদৃশ্যের সমাহার। এটি প্রধান বিভাজিকার বাইরে নিউজিল্যান্ডের সর্বোচ্চ শৃঙ্গ।
; ফিওর্ডল্যান্ড জাতীয় উদ্যান : (১২,৫১৯&nbsp;কিমি২, প্রতিষ্ঠিত ১৯৫২) নিউজিল্যান্ডের বৃহত্তম এবং বিশ্বের অন্যতম বৃহৎ জাতীয় উদ্যান। এর গভীর ফিওর্ড, হিমবাহজাত হ্রদ, পর্বত ও জলপ্রপাত আন্তর্জাতিকভাবে এটিকে বিশ্ব ঐতিহ্য এলাকার মর্যাদা দিয়েছে।
; রাকিউরা জাতীয় উদ্যান : (১,৫০০&nbsp;কিমি২, প্রতিষ্ঠিত ২০০২) স্টুয়ার্ট দ্বীপ / রাকিউরাে অবস্থিত।

### অন্যান্য দেশীয় সংরক্ষিত এলাকা ও উদ্যান

* হাকাতেরে সংরক্ষণ উদ্যান

## প্রাকৃতিক ইতিহাস

শেষ হিমবাহ যুগ চলাকালে যখন সমুদ্রপৃষ্ঠের উচ্চতা বর্তমানের তুলনায় ১০০ মিটারেরও বেশি নিচে ছিল, তখন উত্তর ও দক্ষিণ দ্বীপ দক্ষিণ তারানাকি উপসাগর এলাকায় গঠিত একটি বিস্তৃত উপকূলীয় সমভূমির মাধ্যমে পরস্পরের সঙ্গে সংযুক্ত ছিল। একইভাবে, দক্ষিণ দ্বীপ ও স্টুয়ার্ট দ্বীপ / রাকিউরা আধুনিক ফোভো প্রণালী জুড়ে বিস্তৃত উপকূলীয় সমভূমির মাধ্যমে যুক্ত ছিল।

এই সময়ে উত্তর দ্বীপের তুলনামূলকভাবে নাতিশীতোষ্ণ অঞ্চলে যেখানে বনভূমি ও বৃষ্টিবন বিস্তৃত ছিল, সেখানে দক্ষিণ দ্বীপের অধিকাংশ অঞ্চল তৃণভূমি ও হিমবাহে আচ্ছাদিত ছিল।

প্রায় ৭,০০০ বছর আগে সমুদ্রপৃষ্ঠের উচ্চতা বাড়তে শুরু করে যার ফলে দ্বীপগুলো পরস্পর থেকে বিচ্ছিন্ন হয় এবং কুক প্রণালী তাসমান সাগরের সঙ্গে যুক্ত হয়।

### পাখি

[thumb|left|upright|দক্ষিণ দ্বীপের [কিয়া, একটি পার্বত্য টিয়া পাখি]]

[থাম্ব|ডান|দক্ষিণ দ্বীপের [তাকাহে]]

দক্ষিণ দ্বীপে এমন বেশ কয়েকটি পাখির প্রজাতি রয়েছে যেগুলো স্থানীয়। এর মধ্যে রয়েছে কিয়া, গ্রেট স্পটেড কিউই, ওকারিটো বাদামি কিউই, দক্ষিণ দ্বীপ কোকাকো, দক্ষিণ দ্বীপ পাইড অয়েস্টারক্যাচার, মালহার্বের প্যারাকিট, রাজা শ্যাগ, তাকাহে, কালো-কপালি টার্ন, দক্ষিণ দ্বীপ রবিন, রক রেন, রাইবিল এবং ইয়েলোহেড।

দক্ষিণ দ্বীপের বহু পাখির প্রজাতি বর্তমানে বিলুপ্ত যার প্রধান কারণ মানুষের শিকার এবং মানুষের মাধ্যমে প্রবর্তিত বিড়াল ও ইঁদুরের শিকার। বিলুপ্ত প্রজাতির মধ্যে রয়েছে সাউথ আইল্যান্ড গুজ, দক্ষিণ দ্বীপের দৈত্য মোয়া, হাস্টের ঈগল এবং দক্ষিণ দ্বীপ পিওপিও।

## আরও দেখুন

* নিউজিল্যান্ডের ভূগোল

## তথ্যসূত্র

বিষয়শ্রেণী:নিউজিল্যান্ডের ভূগোল